તુષાર કહે છે, છેલ્લા થોડા સમયમાં મેં ‘ધ ડર્ટી પિક્ચર’ અને ‘શૂટઆઉટ એટ વડાલા’ જેવી ફિલ્મોમાં ગંભીર અને હટકે રોલ પણ કર્યા છે. તેને દર્શકો, સમીક્ષકોએ પણ વખાણ્યા છે, જોકે દર્શકોને મારી કોમિક સેન્સ અને ટાઇમિંગ કદાચ વધુ પસંદ છે અને તેથી હું કોમેડી ફિલ્મોને ના કહેતો નથી. ભવિષ્યમાં તુષાર તબ્બુ સાથે કામ કરવા ઇચ્છે છે. તે કહે છે, હું પહેલેથી જ તબ્બુનો ફેન છું અને તેની સાથે કામ કરવાની દિલથી ઇચ્છા છે. આમ તો હું દરેક અભિનેત્રી સાથે કામ કરવા ઓપન છું. તુષાર પોતાની કરિયર અંગે ક્યારેય કોઇની સલાહ લેતો નથી. તે કહે છે, મને ગમે તે જ હું કરું છું અને ખુદને સલાહ આપું છું.